Panayiotou-verhoor: 'Selfoondata 99,9% akkuraat' | Maroela Media
'n Forensiese skakelbestuurder van Vodacom het Maandag in die hooggeregshof in Port Elizabeth in die moordverhoor van Christopher Panayiotou getuig dat die selfoondata wat deur dié diensverskaffer getrek is, 99,9% akkuraat is.
Die staat beweer Panayiotou was die meesterbrein agter die moord en het Luthando Siyoni betaal om huurmoordenaars te kry wat sy vrou, Jade, sou vermoor. Volgens die staat het Sinethemba Nenembe vir Sizwe Vumazonke gehelp om die moord uit te voer. Zolani Sibeko het na bewering ook 'n rol in die uitvoering van die moord gespeel. Vumazonke is verlede jaar in aanhouding dood.
Volgens die staat kon hulle hiermee vasstel dat Sibeko saam met Vumazonke en Nenembe buite die Panayiotou-huis by die Stellen Glen-kompleks was, net vyf dae voor sy ontvoer, in 'n kattebak gedruk en daarna naby Kwanobuhle vermoor is.
Johanna Heyneke is deur die staat aangestel om selfoontorings in verskeie gebiede te karteer en selfoondata aan die staat te voorsien.
Heyneke het getuig die rekeninge wat bekom is, het gedetailleerde besonderhede oor 'n spesifieke SIM-kaart, wat in- en uitgaande oproepe, Facebook-boodskappe en e-posaktiwiteite insluit, bevat.
Volgens Heyneke kan 'n SIM-kaart die soort kontrak wat gebruik word, aandui en selfs die tipe selfoon wat gebruik is. Dit kan ook aandui of verskillende selfone vir een spesifieke SIM gebruik kon word.
Dit was onduidelik of die rekening waarna sy verwys het aan Panayiotou, Nenembe of Sibeko behoort. "Die data is 99,9 % akkuraat. Die stelsel kan data verloor as weerlig byvoorbeeld tref. Ons kan groot boetes in die gesig staar. Dus maak ons doodseker, maar uiteindelik kan die stelsel nie data genereer wat nie bestaan nie," het Heyneke gesê.
Een vir een word die spykers ingeslaan…
Hoekom nie net skei ni … nou het hy niks nie !! Net sy gewete en geen vryheid nie !!! Was dit alles die moeite werd ????
Hoop hulle almal kry baie lang tronkstraf- Jammer die DOODSTRAF is nie meer hier nie – want as jy so iets kan reel verdien jy ook nie om te lewe nie.
Hulle rek die saak nou net uit. Dit is tog duidelik dat hierdie vark skuldig is. Sluit hom toe vir BAIE LANK !!!!